
A 6/2022-es Polgári Jogegységi Határozat dilemmái a lehetséges hosszútávú hatások tükrében

Kulcsszavak: Anyagi jogerő; Kúria; követelésrész; jogérvényesítés; res iudicata
Dolgozatom tárgya a 6/2022-es számú Polgári Jogegységi Határozat vizsgálata. A Határozat tárgya az anyagi jogerő tárgyi terjedelme. A Határozat e körben kimondja, hogy amennyiben a fél az őt megillető követelés csupán egy részé érvényesíti, akkor a részkövetelés tárgyában született ítélet anyagi jogereje nem terjed ki a nem érvényesített követelésrészre. A res iudiata hatás tehát a nem érvényesített követelésrész vonatkozásában nem érvényesül, újabb per indítható anélkül, hogy a bíróság a keresetet res iudicatára való hivatkozással visszautasítaná.
A Kúriaa határozat meghozatala során közel sem volt egységes. A rendelkező rész és a többségi indokolás mellett a határozat tartalmaz egy kisebbségi véleményt is, melyet több, mint egy tucat kúriai bírói jegyez. Álláspontjukban megfogalmazzák aggályaikat a többségi határozattal kapcsolatosan, továbbá mind anyagi, mind eljárásjogi oldalról megvilágítják azokat a kérdéseket, melyek véleményük szerint relevánsak a többségi határozat alkalmazhatósága, hatása szempontjából.
Jelen OTDK dolgozatomban célom ezen témakörök közül azok vizsgálata, melyek véleményem szerint mélyebb vizsgálatra is érdemesek, emellett célom felvetni olyan kérdéseket is, melyeket a Határozat nem tár fel, teszem mindeszt kiegészítve a magyar perjogi – témakör szerint releváns – hagyományok vizsgálatával.



